השמירה והביעור - של מסמכי מערכת החשבונות 
ושל מסמכים אחרים בעסק

1. מאימתי אפשר לבער "תיעוד חוץ" ו"תיעוד פנים", אשר מהווים אסמכתאות לניהול פנקסי החשבונות של העסק ?

2. מהבחינה המעשית: כשאנו מצויים בראשית שנת 2002 - איזו "שנת ניירת" לאחור, המהווה את המתואר בשאלה 1 לעיל, אפשר לגרוס ?

3. האם יש חובה לשמור את פנקסי החשבונות עצמם - בין שהם מורכבים מנייר ובין שהם מורכבים מחומר מגנטי - מעבר לתקופה דלעיל ?

יניב גבריאל משיב:

התשובה על שאלתו של הפונה נחלקת, כאן לשני חלקים: החלק האחד - תקופת השמירה; החלק השני - תקופת הביעור.

החלק האחד - תקופת השמירה

מסמכים, שהם בגדר תיעוד חובה: יש לשמור במשך 7 שנים מתום שנת המס, שבעניינה הם נכתבו, או במשך 6 שנים מיום הגשת הדוח על ההכנסה בעניינה של אותה שנת מס; הכול - לפי המאוחר(1).

מסמכים, שאינם בגדר תיעוד חובה (כגון: מסמכים סטטיסטיים, הזמנות, רישומים פנימיים, חוזים, פרוטוקולים וכיוצ"ב): יש לשמור במשך 3 שנים, לפחות, מיום הגשת הדוח על ההכנסה בשנת המס, שבעניינה הם נכתבו (ללא כל חשיבות למועד תום שנת המס)(1).

דוגמות, למועד סיום השמירה, 
בשנות המס 2000 ו-2001

לגבי מסמכים - שהם בגדר תיעוד חובה

שנת המס	מועד תום 	מועד הגשת 	מועד סיום 	הסבר לדוגמה
		שנת המס	הדו"ח		השמירה

1993		30.09.1993	31.08.1994	30.09.2000	7 שנים מתום שנת המס

1993		31.12.1993	31.01.1995	31.01.2001	6 שנים מיום הגשת הדו"ח

1993		31.03.1994	31.01.1995	31.03.2001	7 שנים מתום שנת המס

1993		31.03.1994	31.05.1995	31.05.2001	6 שנים מיום הגשת הדו"ח

לגבי מסמכים - שאינם בגדר תיעוד חובה:

שנת המס	מועד תום 	מועד הגשת 	הסבר לדוגמה
		שנת המס	הדו"ח

1996		31.12.1998	31.12.2001	3 שנים מיום הגשת הדו"ח

1996		31.03.1998	31.05.2001	3 שנים מיום הגשת הדו"ח

1997		31.03.1998	31.03.2001	3 שנים מיום הגשת הדו"ח

1997		31.09.1998	30.09.2001	3 שנים מיום הגשת הדו"ח

החלק השני - תקופת הביעור

הנישום רשאי לבער את תיעוד החובה (המקורי), לשנת מס פלונית, לאחר שחלפו 60 יום מיום שהוא סיים למזער את תיעוד החובה (המקורי), לאותה שנת מס; והכול - בתנאי שלא מאוחר מ-30 יום, מיום שסיים הנישום למזער את תיעוד החובה (המקורי), הודיע הנישום לנציב מס הכנסה על המועד, שבכוונתו לבצע את הביעור, והוא קיבל את אישורו של הנציב לכך(2).

מודגש בזה, כי נישום רשאי לבער את תיעוד החובה (המקורי) - רק אם הוא מִזער, קודם לכן, את המסמכים בכפוף לכללים דלהלן:

l	המזעור (צילום ממוזער במיקרופילם או במיקרופיש) נעשה ב"ממזער מוסמך",
	שקיבל את אישורו למזעור זה מנציב מס הכנסה.

l	הצילומים הממוזערים מהווים רצף במיקרופילם או במיקרופיש, שלא נחתך ולא
	חובר בכל דרך, בכל מקום שהוא; הם מוספרו באותם מספרים עוקבים, שצוינו
	במסמכים המקוריים, והם קריאים.

l	בתחילת רצף המיקרופילם או המיקרופיש נכללים האישורים הנדרשים ב"תקנות
	העדוּת (העתקים צילומיים), התש"ל-1969"(3); וכן נכלל אישורו של נציב מס
	הכנסה ל"ממזער המוסמך".

l	הנישום מנהל רשימת איכון (אינדקס) של המסמכים הממוזערים.

הפניות המשיב:

(1) סעיף 25 ל"הוראות מס הכנסה (ניהול פנקסי חשבונות) (מס' 2), התשל"ג-1973" [להלן - "ההוראות"].

(2) נספח ד' שבסעיף 36 להוראות.

(3) תקנה 3(3) ל"תקנות העדוּת (העתקים צילומיים), התש"ל-1969".

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il